《朱从事安诗挽词一首》
宋代·苏籀

文阶王命渥，驯侃洽乡闤。
末俗贾三倍，尤能赈百锾。
宗盟遵倚阙，邑落旧知潸。
翳翳佳城郁，鑱山殆弗删。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。